„Желим да наставим да живим чак и након смрти“

Остајеш у своме скровишту данима

иако те спољашњи свет занима,

не траћиш живота минуте, записујеш све битне тренутке.

Забораву препушташ детињу срећу

твоја се младост сад налази у смећу

у Холандији твој живот не вреди ни грош

али, знаш ли Ана, колико је тек у Немачкој лош

Твоја коса до рамена, на крајевима увијена је силом исечена

на руку су ставили ти идентификациони број

твоје одело изгледа као најмањи крој

Берген Белзен са собом доноси болести и тескобе нове

али ти не страхујеш од судбине своје

остављаш за собом драга лица

упадаш у шаке свирепих убица.

Јована Круљ-Сурчин, 2020.